1. Санкции срещу работодатели на незаконно пребиваващи граждани на трета държава (
Преди гласуването:
Claudio Fava
Гжо Председател, с ваше позволение бих искал да помоля Съвета, с подкрепа от другите групи, да приложи следната официална декларация към директивата и затова да отложи гласуването на Законодателната резолюция. Ще прочета декларацията, която се надявам да бъде приложена:
"Европейският парламент и Съветът заявяват, че правилата за подизпълнителите, договорени в член 9 от настоящата директива, не накърняват други разпоредби по този въпрос, които е възможно да бъдат приети в бъдещи законодателни инструменти."
Martin Bursík
Действащ председател на Съвета. - (EN) Гжо Председател, председателството си взема бележка за предложената декларация. То обаче трябва да информира членовете на Европейския парламент, че не може да поема ангажименти от името на Съвета, без да се консултира с него.
Claudio Fava
Гжо Председател, разбирам, че Съветът трябва да се срещне официално с Комитета на постоянните представители. Моля председателството да предложи официално тази декларация да бъде добавена и по тази причина искам гласуването на резолюцията да бъде отложено до следващото пленарно заседание, за да има време Съветът да проведе своите официални консултации.
